ราชสันตติวงศ์ในสมเด็จพระราชินีนาถวิกตอเรีย
พระราชโอรส-ธิดา และพระราชนัดดาในสมเด็จพระราชินีนาถวิกตอเรียและเจ้าชายอัลเบิร์ต > เจ้าชายอัลเฟรด ดยุกแห่งเอดินบะระ

เจ้าชายอัลเฟรด (อัลเฟรด เออร์เนส อัลเบิร์ต) พระราชโอรสพระองค์ที่สองในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี ประสูติเมื่อวันที่ 6 สิงหาคม พ.ศ. 2387 และสิ้นพระชนม์เมื่อวันที่ 30 กรกฎาคม พ.ศ. 2443 ทรงได้รับการสถาปนาเป็น ดยุกแห่งเอดินบะระ เอิร์ลแห่งอัลส์เตอร์และเคนต์ ในวันที่ 24 พฤษภาคม พ.ศ. 2409 และอภิเษกสมรสเมื่อวันที่ 23 มกราคม พ.ศ. 2417 ณ พระราชวังฤดูหนาว กรุงเซนต์ปีเตอร์สเบิร์ก กับ แกรนด์ดัชเชสมารี อเล็กซานดรอฟนาแห่งรัสเซีย (17 ตุลาคม พ.ศ. 2396 - 24 ตุลาคม พ.ศ. 2463 พระราชธิดาในสมเด็จพระจักรพรรดิอเล็กซานเดอร์ที่ 2 แห่งรัสเซีย)  พระองค์มีพระโอรส 2 พระองค์ (หนึ่งพระองค์สิ้นพระชนม์ในพระครรภ์) พระธิดา 4 พระองค์ พระภาคิไนย 5 พระองค์ (8 พระองค์มีพระชนม์ผ่านสัปดาห์แรก) และพระภาติกา 8 พระองค์ ในเดือนมิถุนายน พ.ศ. 2436 เจ้าชายอัลเฟรดทรงได้รับตำแหน่งจอมพลเรือแห่งราชนาวีอังกฤษ ไม่นานก่อนที่จะสืบราชสมบัติเป็นดยุกแห่งซัคเซิน-โคบูร์กและโกทา ในเดือนสิงหาคมปีเดียวกัน
เจ้าหญิงมารีแห่งเอดินบะระ พระธิดาพระองค์ใหญ่ในเจ้าชายอัลเฟรด (และพระราชนัดดาในสมเด็จพระราชินีนาถวิกตอเรีย) อภิเษกสมรสในปี พ.ศ. 2436 กับ เจ้าชายเฟอร์ดินานด์ มกุฎราชกุมารแห่งโรมาเนีย และได้ดำรงพระอิสริยยศเป็น สมเด็จพระราชินีแห่งโรมาเนีย ในปี พ.ศ. 2457 หลังจากการเสวยราชสมบัติของพระสวามี
สมเด็จพระราชาธิบดีคาโรลที่ 2 แห่งโรมาเนีย พระราชโอรสองค์ใหญ่ในสมเด็จพระราชาธิบดีเฟอร์ดินานด์และสมเด็จพระราชินีมารี (และพระราชปนัดดาในสมเด็จพระราชินีนาถวิกตอเรีย) เป็นพระราชชนกในสมเด็จพระราชาธิบดีไมเคิลที่ 1 แห่งโรมาเนีย (ลื่อในสมเด็จพระราชินีนาถวิกตอเรีย)
เจ้าหญิงเอลิซาเบธแห่งโรมาเนีย พระราชธิดาพระองค์ที่สอง (และพระราชปนัดดาในสมเด็จพระราชินีนาถวิกตอเรีย) อภิเษกสมรสระหว่างปี พ.ศ. 2465 - 2478 กับ สมเด็จพระราชาธิบดีจอร์จที่ 2 แห่งกรีซ (ครองราชย์ พ.ศ. 2465-2466 และ พ.ศ. 2478-2490) พระโอรสในเจ้าหญิงโซฟีแห่งปรัสเซีย (พระธิดาในเจ้าหญิงวิกตอเรีย พระราชกุมารี)
เจ้าหญิงมารีแห่งโรมาเนีย พระราชธิดาพระองค์ที่สาม (พระราชปนัดดาในสมเด็จพระราชินีนาถวิกตอเรีย) อภิเษกสมรสวันที่ 8 กันยายน พ.ศ. 2465 กับ สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย (เสวยราชย์ พ.ศ. 2464-2478) และพระชนนีในสมเด็จพระราชาธิบดีปีเตอร์ที่ 2 แห่งยูโกสลาเวีย (ครองราชย์ พ.ศ. 2478-2488 และเป็นลื่อในสมเด็จพระราชินีนาถวิกตอเรีย)
สมเด็จพระราชินีนาถวิกตอเรีย → เจ้าชายอัลเฟรด → พระราชินีมารีแห่งโรมาเนีย → สมเด็จพระราชาธิบดีคาโรลที่ 2 → พระราชาธิบดีไมเคิลที่ 1
สมเด็จพระราชินีนาถวิกตอเรีย → เจ้าชายอัลเฟรด → พระราชินีมารีแห่งโรมาเนีย → พระราชินีเอลิซาเบธแห่งกรีซ
สมเด็จพระราชินีนาถวิกตอเรีย → เจ้าชายอัลเฟรด → พระราชินีมารีแห่งโรมาเนีย → พระราชินีมารีแห่งยูโกสลาเวีย → พระราชาธิบดีปีเตอร์ที่ 2
| 0 | 1 | 2 | 3 | 4 |
| --- | --- | --- | --- | --- |
การอภิเษกสมรสระหว่างเจ้าชายอัลเฟรด ดยุกแห่งเอดินบะระ และแกรนด์ดัชเชสมารี อเล็กซานดรอฟนาแห่งรัสเซีย
|   | พระนาม | ประสูติ | สิ้นพระชนม์ | รายละเอียด |
|  | เจ้าชายอัลเฟรด  ดยุกแห่งเอดินบะระ  ต่อมา ดยุกแห่งซัคเซิน-โคบูร์กและโกทา   จอมพลแห่งราชนาวีอังกฤษ | 6 สิงหาคม พ.ศ. 2387 พระราชวังวินด์เซอร์ เขตเบิร์กเชียร์ (อังกฤษ) | 31 กรกฎาคม พ.ศ. 2443 ปราสาทโรเซอเนา   เมืองโคบูร์ก  (เยอรมนี) | อภิเษกสมรส 23 มกราคม พ.ศ. 2417  ณ พระราชวังฤดูหนาว กรุงเซนต์ปีเตอร์สเบิร์ก ประเทศรัสเซีย   พระโอรส 2 พระองค์ (พระองค์หนึ่งสิ้นพระชนม์ขณะอยู่ในพระครรภ์) และ พระธิดา 4 พระองค์  (รวมถึง เจ้าหญิงมารีแห่งเอดินบะระ สมเด็จพระราชินีแห่งโรมาเนีย)  พระภาคิไนย 10 พระองค์  (พระองค์หนึ่งสิ้นพระชนม์ขณะยังทรงอยู่ในพระครรภ์)  พระภาติกา 8 พระองค์ (รวมถึง พระราชาธิบดีคาโรลที่ 2 สมเด็จพระราชินีเอลิซาเบธแห่งกรีซ  และ สมเด็จพระราชินีมารีแห่งยูโกสลาเวีย)   เจ้าชายอัลเฟรดได้รับการสถาปนาเป็นดยุกแห่งเอดินบะระ เมื่อวันที่ 24 พฤษภาคม พ.ศ. 2409 และสืบราชบัลลังก์ดยุกแห่งซัคเซิน-โคบูร์กและโกทา ในวันที่ 22 สิงหาคม พ.ศ. 2436 และประทับที่เมืองโคบูร์ก จนกระทั่งสิ้นพระชนม์ในปี พ.ศ. 2443 |
|  | แกรนด์ดัชเชสมารี อเล็กซานดรอฟนาแห่งรัสเซีย   พระราชธิดาใน  จักรพรรดิอเล็กซานเดอร์ที่ 2 | 17 ตุลาคม  พ.ศ. 2396 พระราชวังซาร์โกเซโล  กรุงเซนต์ปีเตอร์สเบิร์ก  รัสเซีย | 24 ตุลาคม   พ.ศ. 2463 เมืองซูริค สวิตเซอร์แลนด์ | อภิเษกสมรส 23 มกราคม พ.ศ. 2417  ณ พระราชวังฤดูหนาว กรุงเซนต์ปีเตอร์สเบิร์ก ประเทศรัสเซีย   พระโอรส 2 พระองค์ (พระองค์หนึ่งสิ้นพระชนม์ขณะอยู่ในพระครรภ์) และ พระธิดา 4 พระองค์  (รวมถึง เจ้าหญิงมารีแห่งเอดินบะระ สมเด็จพระราชินีแห่งโรมาเนีย)  พระภาคิไนย 10 พระองค์  (พระองค์หนึ่งสิ้นพระชนม์ขณะยังทรงอยู่ในพระครรภ์)  พระภาติกา 8 พระองค์ (รวมถึง พระราชาธิบดีคาโรลที่ 2 สมเด็จพระราชินีเอลิซาเบธแห่งกรีซ  และ สมเด็จพระราชินีมารีแห่งยูโกสลาเวีย)   เจ้าชายอัลเฟรดได้รับการสถาปนาเป็นดยุกแห่งเอดินบะระ เมื่อวันที่ 24 พฤษภาคม พ.ศ. 2409 และสืบราชบัลลังก์ดยุกแห่งซัคเซิน-โคบูร์กและโกทา ในวันที่ 22 สิงหาคม พ.ศ. 2436 และประทับที่เมืองโคบูร์ก จนกระทั่งสิ้นพระชนม์ในปี พ.ศ. 2443 |